***Informatívna správa***

***z  XI. rokovania MZ Mestského zastupiteľstva zo dňa 13.06.2016***

***Prenájom ďalších úsekov miestnych komunikácií za účelom prevádzkovania parkovacích miest v rezidentských lokalitách č. 1 až 10 v zmysle VZN č. 157***

MZ schválilo prenájom všetkých úsekov miestnych komunikácií na dočasné parkovanie motorových vozidiel - parkovacích miest, ktoré sa nachádzajú v rezidentských lokalitách č. 1 až 10 v zmysle Všeobecne záväzného nariadenia mesta Košice č. 157 o dočasnom parkovaní motorových vozidiel na vymedzenom území mesta Košice (ďalej len „VZN č. 157“) schváleného uznesením Mestského zastupiteľstva v Košiciach (ďalej „MZ“) č. 157 zo dňa 22.06.2015, vrátane parkovacích miest, ktoré mesto Košice nadobudne do svojho vlastníctva v uvedených lokalitách počas platnosti nájomnej zmluvy od tretích osôb,

pre nájomcu: EEI, s. r. o., so sídlom Laurinská 18, 811 01 Bratislava, IČO: 35871113,

na dobu určitú: od 01.07.2016 do 31.07.2022,

za cenu za prenájom: vo výške 50 % z výberu parkovného vzťahujúceho sa na parkovacie

miesta nachádzajúce sa v rezidentských lokalitách v zmysle VZN č. 157,

z dôvodov hodných osobitného zreteľa, ktorým je rozšírenie zóny plateného parkovania na základe VZN č. 157 s účinnosťou od 01.07.2016, pričom nájomca EEI, s. r. o. podľa § 6a ods. 2 zákona č. 135/1961 Zb. o pozemných komunikáciách v znení neskorších predpisov prevádzkuje parkovacie miesta v centrálnej mestskej zóne na základe nájomnej zmluvy uzatvorenej s mestom Košice (č. 2012001646 zo dňa 30.07.2012) podľa výsledkov verejnej obchodnej súťaže, schválených uznesením MZ č. 321 zo dňa 18.06.2012; uvedená nájomná zmluva je uzatvorená na dobu určitú 10 rokov odo dňa jej účinnosti (t. j. do 31.07.2022).

***VZN mesta Košice o určení názvu ulice „Ulica Sajkov“***

MZ schválilo Všeobecne záväzné nariadenie mesta Košice o určení názvu ulice „Ulica Sajkov“ podľa predloženého návrhu.

***VZN mesta Košice o nakladaní s komunálnymi odpadmi a drobnými stavebnými odpadmi na území mesta Košice (nariadenie o nakladaní s komunálnymi odpadmi)***

MZ schválilo Všeobecne záväzné nariadenie mesta Košice o nakladaní s komunálnymi odpadmi a drobnými stavebnými odpadmi na území mesta Košice (nariadenie o nakladaní s komunálnymi odpadmi) podľa predloženého návrhu.

***Zmeny a doplnenie VZN mesta Košice č. 130 o úhradách, spôsobe určenia a platenia úhrad za poskytovanie sociálnych služieb v pôsobnosti územnej samosprávy mesta***

MZ schválilo zmeny a doplnenie Všeobecne záväzného nariadenia mesta Košice č. 130 o úhradách, spôsobe určenia a platenia úhrad za poskytovanie sociálnych služieb v pôsobnosti územnej samosprávy mesta podľa predloženého návrhu.

***Záverečný účet mesta Košice za rok 2015***

MZ schválilo

1. Záverečný účet a celoročné hospodárenie mesta Košice za rok 2015 bez výhrad

Príjmy (bežné a kapitálové bez finančných operácií) 200 995 178,28 €

Výdavky (bežné a kapitálové bez finančných operácií) 199 100 210,80 €

Rozdiel - prebytok 1 894 967,48 €

Príjmy vrátane finančných operácií 226 841 962,39 €

Výdavky vrátane finančných operácií 218 555 257,60 €

Celkový výsledok hospodárenia - prebytok 8 286 704,79 €

2. Prídel do Fondu rozvoja bývania mesta Košice vo výške 52 860,00 €

3. Prídel do Rezervného fondu mesta Košice vo výške 1 878 974,45 €

4. Usporiadanie finančných vzťahov k štátnemu rozpočtu SR

5. Usporiadanie finančných vzťahov k rozpočtovým a príspevkovým organizáciám, ktorých

zriaďovateľom je mesto Košice nasledovne:

5.1. Finančné usporiadanie rozpočtovej organizácie

*- Stredisko sociálnej pomoci Košice*

celkové príjmy vo výške 578 496,37 €

celkové výdavky vo výške 1 861 052,65 €

z toho: bežné 1 839 004,45 €

kapitálové 22 048,20 €

celkové výnosy vo výške 2 705 762,34 €

celkové náklady vo výške 2 702 219,33 €

- hospodársky výsledok - účtovný zisk vo výške 3 543,01 €

zaúčtovať na účet výsledku hospodárenia organizácie

5.2. Finančné usporiadanie rozpočtových organizácií

- *škôl a školských zariadení celkové príjmy vo výške* 2 608 268,82 €

celkové výdavky vo výške 41 337 318,79 €

z toho: bežné 40 248 360,46 €

kapitálové 1 088 958,33 €

celkové výnosy vo výške 47 098 880,62 €

celkové náklady vo výške 47 198 521,88 €

- hospodársky výsledok – účtovná strata vo výške 99 641,26 €

*zaúčtovať na účet výsledku hospodárenia organizácie*

- *príspevkových organizácií*

5.3. Knižnica pre mládež

- hospodársky výsledok - zisk vo výške 25,47 €

*v prospech rezervného fondu organizácie*

5.4. Zoologická záhrada

- hospodársky výsledok - zisk vo výške 12 961,54 €

*na účet – nevysporiadaný výsledok hospodárenia z minulých rokov*

5.5. Psychosociálne centrum

- hospodársky výsledok - zisk vo výške 19 621,11 €

*v prospech rezervného fondu organizácie*

5.6. Správa mestskej zelene

- hospodársky výsledok - zisk vo výške 319 540,26 €

*v prospech rezervného fondu organizácie*

5.7. K13 – Košické kultúrne centrá

- hospodársky výsledok - strata vo výške 27 668,42 €

*na účet – nevysporiadaný výsledok hospodárenia*

*z minulých rokov*

6. Finančné usporiadanie účelových finančných prostriedkov pre mestské časti:

- poskytnuté účelové transfery 1 605 730,70 €

z toho bežné 1 328 430,10 €

kapitálové 277 300,60 €

7. Stav peňažných fondov po finančnom usporiadaní:

- rezervný fond 6 142 478,24 €

- fond rozvoja bývania 607 089,98 €

- sociálny fond 22 526,15 €

***2. zmena Programového rozpočtu mesta Košice na rok 2016***

MZ schválilo :

*A. 2. zmenu Programového rozpočtu mesta Košice na rok 2016*

*Príjmová časť*

*Bežné príjmy* **+ 826 340 €**

Výnos dane z príjmov fyzických osôb + 500 000 €

Dane za tovary a služby – daň za psa - 114 030 €

Príjmy z podnikania a vlastníctva majetku – dividendy + 75 400 €

Poplatky a platby za predaj výrobkov, tovarov a služieb – príjmy z reklamy + 120 000 €

Poplatky a platby za predaj výrobkov, tovarov a služieb – školstvo + 448 664 €

Transfery v rámci verejnej správy (z rozpočtu obce) – školstvo - 448 664 €

Transfery zo ŠR, z EÚ vrátane spolufinancovania zo ŠR + 244 970 €

*Kapitálové príjmy* **- 724 190 €**

Transfery z EÚ, ŠR a Granty – školstvo - 200 500 €

Transfery z EÚ vrátane spolufinancovania zo ŠR - 523 690 €

*Výdavková časť*

*Bežné výdavky* **+ 809 185 €**

Program 1: Sociálne mesto + 55 000 €

Program 2: Mesto kultúry a športu + 58 185 €

Program 3: Životné prostredie - 40 000 €

Program 4: Vzdelávanie + 66 000 €

Program 5: Doprava + 650 000 €

Program 9: Interné služby + 20 000 €

*Kapitálové výdavky* **- 694 915 €**

Program 1: Sociálne mesto - 30 000 €

Program 2: Mesto kultúry a športu + 485 185 €

Program 3: Životné prostredie -1 090 000 €

Program 4: Vzdelávanie - 200 500 €

Program 5: Doprava - 34 600 €

Program 6: Bezpečnosť + 54 000 €

Program 9: Interné služby + 121 000 €

*Finančné operácie*

*Príjmové finančné operácie* **+ 13 370 €**

Zostatky prostriedkov z predchádzajúceho roka + 13 370 €

(ŠR, granty, združené prostriedky ŠR)

*Výdavkové finančné operácie* **+ 1 250 €**

*B. Rozdelenie podielu dane za psa do výšky max. 50% príjmov mesta za uvedenú daň*

*v roku 2015 nasledovne:*

Mestská časť Podiel pre MČ max. 50 % v €

Západ 19 981

Barca 1 864

Dargovských hrdinov 11 226

Džungľa 396

Juh 8 849

Kavečany 650

Košická Nová Ves 1 242

Sídlisko KVP 15 130

Krásna 1 927

Lorinčík 512

Luník IX 105

Myslava 1 466

Nad jazerom 12 313

Pereš 1 312

Poľov 555

Sever 9 272

Staré mesto 9 103

Šaca 3 209

Šebastovce 388

Ťahanovce 1 249

Sídl. Ťahanovce 11 956

Vyšné Opátske 1 325

Finančné prostriedky budú mestským častiam poukazované podľa potreby na základe žiadosti s uvedením účelu použitia, a to na výdavky v súlade s § 57 ods. 1 Štatútu mesta Košice a zákona č. 282/2002 Z. z., ktorým sa upravujú niektoré podmienky držania psov. Použitie finančných prostriedkov podlieha ročnému zúčtovaniu.

Prílohou uznesenia sú tabuľky 2. zmeny programového rozpočtu mesta Košice na rok 2016 – viď. uznesenie č. 437.

***Kandidatúra mesta Košice na usporiadanie EYOF 2021 – Európskeho olympijského festivalu mládeže – Košice 2021***

MZ schválilo kandidatúru Mesta Košice na usporiadanie EYOF 2021 – Európskeho olympijského festivalu mládeže – Košice 2021.

***Predloženie žiadosti o poskytnutie dotácie zo štátneho rozpočtu prostredníctvom rozpočtovej kapitoly Ministerstva vnútra SR na základe Výzvy číslo I. SKR 2016***

MZ schválilo

1. Predloženie žiadosti o poskytnutie dotácie zo štátneho rozpočtu prostredníctvom rozpočtovej

kapitoly Ministerstva vnútra Slovenskej republiky na základe Výzvy číslo I. SKR 2016.

2. Financovanie projektu vo výške min. 5 % celkových oprávnených výdavkov na projekt z dotácie

zo štátneho rozpočtu prostredníctvom rozpočtovej kapitoly Ministerstva vnútra Slovenskej

republiky na základe Výzvy číslo I. SKR 2016,

- požadovaná výška dotácie 7 000,- €,

- spolufinancovanie mesta z rozpočtu civilnej ochrany na rok 2016 vo výške 350,- €.

***Predloženie žiadosti o poskytnutie dotácie zo štátneho rozpočtu prostredníctvom rozpočtovej kapitoly Ministerstva vnútra SR na základe Výzvy číslo II. SKR 2016***

MZ schválilo

1. Predloženie žiadosti o poskytnutie dotácie zo štátneho rozpočtu prostredníctvom rozpočtovej

kapitoly Ministerstva vnútra Slovenskej republiky na základe Výzvy číslo II. SKR 2016.

2. Financovanie projektu vo výške min. 5 % celkových oprávnených výdavkov na projekt z dotácie

zo štátneho rozpočtu prostredníctvom rozpočtovej kapitoly Ministerstva vnútra Slovenskej

republiky na základe Výzvy číslo II. SKR 2016,

- požadovaná výška dotácie 26 000,- €,

- spolufinancovanie mesta z rozpočtu civilnej ochrany na rok 2016 vo výške 1 300,- €.

***VZN mesta Košice o zriadení Centra voľného času, Abovská 36, Košice ako súčasť Základnej školy, Abovská 36, Košice***

MZ schválilo Všeobecne záväzné nariadenie mesta Košice o zriadení Centra voľného času, Abovská 36, Košice ako súčasť Základnej školy, Abovská 36, Košice podľa predloženého návrhu.

***VZN mesta Košice o zriadení Školského klubu detí, Dolina 43, Košice ako súčasť Základnej školy, Bernolákova 16, Košice***

MZ schválilo Všeobecne záväzné nariadenie mesta Košice o zriadení Školského klubu detí, Dolina 3, Košice ako súčasť Základnej školy, Bernolákova 16, Košice podľa predloženého návrhu.

***VZN mesta Košice o zrušení Základnej školy, Dolina 43, Košice a jej súčasti***

MZ schválilo Všeobecne záväzné nariadenie mesta Košice o zrušení Základnej školy, Dolina 43, Košice a jej súčasti.

http://www.kosice.sk/uznesenia\_rokovania\_mz.php?id=147

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Uznesenie MZ sú k nahliadnutiu na sekretariáte MÚ*

*Košice 13. júla 2016*

*Spracovala : Monika Hegyiová*